רז'ב (ברוסית: Ржев; שווק במדינות המערב בשם "1942: Unknown Battle") הוא סרט מלחמה רוסי משנת 2019 בבימויו של איגור קופילב ומבוסס על ספרו של ויאצ'סלב קונדראטייב, "לכפר בדם". הסרט מגולל את קורות קרב רז'ב השני בחזית המזרחית במלחמת העולם השנייה ובעיקר את נחישותם של חיילי גדוד הצבא האדום שנותרו מיעוט בהגנתם על העיר רז'ב מפני הנאצים. הקרנת הבכורה נערכה ב-27 בנובמבר 2019 בפני תושבי העיר רז'ב. הסרט יצא לאקרנים ב-5 בדצמבר 2019 וישודר ברשת רוסיה-1 במסגרת שידורים ליום הניצחון, ב-9 במאי 2020.